Michael Pompeo

Michael Ricardus PompeoMichael Pompaeus apud diarium interretialem Ephemeris nuncupatum (Andreas Nouocomensis, LEGATVS MORTVVS, die 17 Maii 2020), vulgo plene Michael Richard Pompeo (Orange in urbe Californiae natus die 30 Decembris 1963) est ingeniarius et politicus Civitatum Foederatarum.

Proavis e Caramanico Aprutii ortis, Michael Pompeo in pago nativo educatus apud academiam militarem Civitatum Foederatarum iuxta Promontorium Occidentale in ingeniaria eruditus est. Ab 1986 usque in annum 1991 militavit. Scholam iuridicam universitatis Harvardianae postea frequentavit. Cum contubernalibus militaribus societatem ingeniariam Thayer Aerospace Wichita in urbe anno 1998 condidit.

Legatus est Camerae Repraesentantium Civitatum Foederatarum pro civitate Kansia a die 3 Ianuarii 2011 usque ad 23 Ianuarii 2017. Quo die iussu praesidis Donaldi Trump rector sedis centralis exploratoriae factus est, sed die 26 Aprilis 2018 ad officium secretarii civici Civitatum Foederatarum promotus est.

 Notae 

 Bibliographia 
 Josh Gerstein, "Who is Mike Pompeo" (12 Ianuarii 2017) apud Politico
 Gary Jarlson, "Santa Ana Cadet Wins Top West Point Honor" in Los Angeles Times (31 Maii 1986)

Categoria:Homines vivi
Categoria:Nati 1963
Categoria:Incolae Californiae
Categoria:Alumni Academiae Militaris Civitatum Foederatarum
Categoria:Alumni Universitatis Harvardianae
Categoria:Milites Civitatum Foederatarum
Categoria:Camerae Repraesentantium Civitatum Foederatarum legati Kansiae
Categoria:Secretarii Civitatis Civitatum Foederatarum
Categoria:Ingeniarii